
[bookmark: Institucija]IGNALINOS RAJONO SAVIVALDYBĖS MERAS

POTVARKIS
DĖL FINANSINĖS PARAMOS SKYRIMO IGNALINOS RAJONUI REIKALINGIEMS SPECIALISTAMS DARBO GRUPĖS SUDĖTIES IR JOS REGLAMENTO PATVIRTINIMO 

2023 m. lapkričio 15 d. Nr. V1-330
Ignalina

[bookmark: n_0]Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 26 punktu, Finansinės paramos skyrimo Ignalinos rajonui reikalingiems specialistams tvarkos aprašo, patvirtinto Ignalinos rajono savivaldybės tarybos 2023 m. spalio 26 d. sprendimu Nr. T-205 „Dėl Finansinės paramos skyrimo Ignalinos rajonui reikalingiems specialistams tvarkos aprašo patvirtinimo“, 5 punktu ir atsižvelgdamas į Ignalinos rajono savivaldybės administracijos direktoriaus 2023 m. lapkričio 9 d. raštą Nr. R2-1822 „Dėl atstovų delegavimo į Finansinės paramos skyrimo Ignalinos rajonui reikalingiems specialistams darbo grupę“: 
[bookmark: _Hlk150350190]1. S u d a r a u Finansinės paramos skyrimo Ignalinos rajonui reikalingiems specialistams darbo grupę (toliau – Grupė):
1.1. Vaidotas Židanavičius, Ignalinos rajono savivaldybės vicemeras, Grupės pirmininkas;
1.2. [bookmark: _Hlk150350302]Neringa Jefimovienė, Ignalinos rajono savivaldybės administracijos direktoriaus pavaduotoja;
1.3. Regina Gudelienė, Ignalinos rajono savivaldybės administracijos Finansų valdymo ir apskaitos skyriaus vedėja;
1.4.  Gražina Mackonienė, Ignalinos rajono savivaldybės administracijos Švietimo ir kultūros skyriaus vedėja;
1.5.  Irena Matešienė, Ignalinos rajono savivaldybės administracijos Socialinės paramos ir kaimo reikalų skyriaus vedėja;
1.6. Danguolė Vaitkevičienė, Ignalinos rajono savivaldybės administracijos Švietimo ir kultūros skyriaus vyriausioji specialistė.
2. T v i r t i n u Finansinės paramos skyrimo Ignalinos rajonui reikalingiems specialistams darbo grupės reglamentą (pridedama).
Šis potvarkis gali būti skundžiamas Ignalinos rajono savivaldybės merui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras                                                                                                   Laimutis Ragaišis


PATVIRTINTA
Ignalinos rajono savivaldybės mero 
2023 m. lapkričio 15 d. potvarkiu Nr. V1-330

FINANSINĖS PARAMOS SKYRIMO IGNALINOS RAJONUI REIKALINGIEMS SPECIALISTAMS DARBO GRUPĖS REGLAMENTAS

I SKYRIUS
BENDROSIOS NUOSTATOS

0. Finansinės paramos skyrimo Ignalinos rajonui reikalingiems specialistams darbo grupės reglamentas (toliau – Reglamentas) nustato Finansinės paramos skyrimo Ignalinos rajonui reikalingiems specialistams darbo grupės (toliau – Grupė) veiklos tikslą, uždavinius ir darbo organizavimą. 
0. [bookmark: n_1]Grupė savo veikloje vadovaujasi Finansinės paramos skyrimo Ignalinos rajonui reikalingiems specialistams tvarkos aprašu, patvirtintu Ignalinos rajono savivaldybės tarybos 2023 m. spalio 26 d. sprendimu Nr. T-205 „Dėl Finansinės paramos skyrimo Ignalinos rajonui reikalingiems specialistams tvarkos aprašo patvirtinimo“ (toliau – Aprašas), šiuo Reglamentu.

II SKYRIUS
GRUPĖS TIKSLAS, UŽDAVINIAI IR DARBO ORGANIZAVIMAS

0. Grupės tikslas – koordinuoti Aprašo įgyvendinimą. 
0. Grupės uždaviniai yra:
3. nagrinėti Ignalinos rajono savivaldybės administracijos direktoriaus Grupei perduotus asmenų prašymus dėl finansinės paramos skyrimo;
3. teikti siūlymus Ignalinos rajono savivaldybės merui dėl tikslingumo skirti asmenims finansinę paramą.
0. Grupės pirmininkas šaukia Grupės posėdžius, vadovauja posėdžiams. Pirmo posėdžio metu yra išrenkamas Grupės sekretorius ir Grupės pirmininko pavaduotojas, kuris vykdo pirmininko pareigas, jei šis negali dalyvauti posėdyje. 
0. Grupės darbas vyksta uždaruose posėdžiuose. Posėdžiai protokoluojami.
0. Grupės posėdis teisėtas, jei jame dalyvauja daugiau kaip pusė Grupės narių. Sprendimai posėdyje priimami balsų dauguma. Balsuojama atvirai. Esant vienodam balsų skaičiui, lemiamas yra Grupės pirmininko balsas. Atskiroji Grupės narių nuomonė įrašoma į protokolą. Protokolą pasirašo visi posėdžio dalyviai. 
0. Grupės sekretorius sistemina Grupės dokumentus, protokoluoja Grupės posėdžius, teikia reikalingą informaciją Grupės nariams. 

IV SKYRIUS
BAIGIAMOSIOS NUOSTATOS

0. Grupės sudėtis ir Reglamento nuostatos keičiamos, pripažįstamos netekusiomis galios Ignalinos rajono savivaldybės mero potvarkiu.
0. Grupės veiklos dokumentus teisės aktų nustatyta tvarka tvarko ir saugo Ignalinos rajono savivaldybės administracijos Švietimo ir kultūros skyrius.

